Leinstrand

Leinstrand er en tidligere herredskommune i Sør-Trøndelag, opprettet i 1837. Den ble 1. januar 1964 innlemmet i storkommunen Trondheim sammen med herredskommunene Byneset, Strinda og Tiller. Leinstrand omfattet områdene nord for Gaulosen fram til Leirelv-vassdraget med østlig grense gjennom  stasjonsbyen Heimdal som var delt mellom Leinstrand og Tiller.

Ved sammenslåingen hadde herredet et areal på 45,74 kvadratkilometer og  innbyggere.

Leinstrand sokn hørte til Melhus prestegjeld. I 1970 ble soknet delt slik at Heimdal ble et eget sokn i det nyopprettede Heimdal prestegjeld som også omfattet Tiller sokn som ble flyttet fra Klæbu prestegjeld. Resten av Leinstrand sokn ble overført til Byneset prestegjeld.Forskrift om opprettelse av prestegjeld, Byneset prestegjeld, Klæbu prestegjeld, Heimdal prestegjeld, Sør-Trøndelag

Leinstrand er mest kjent for Gaulosen, Gaulas delta. Dette er et av de få større deltaområder i Norge som ikke er bebygd, og det er derfor vernet som Gaulosen naturreservat og landskapsvernområde.

Leddet lein i navnet kommer av gammelnorsk for skråning, helling,Norsk stadnamnleksikon (2. utg. 1980) side 202 og gjenfinnes i stedsnavnet Skjetlein.

Lisbeth Nypan, den nest siste som i Norge ble henrettet for trolldom da hun ble brent på heksebål i 1670, var bondekone fra Leinstrand.

Skoler
På Leinstrand ligger Skjetlein videregående skole, hvor det har det vært gårdsdrift i flere hundre år, før det fortsatte som en videregående landbruksskole i 1900. Skolen har om lag 100 elever. Det finnes også et skoleinternat her. 

Leinstrand huser også barneskolen Nypvang, hvor elever fra både Leinstrand og Ringvål går. Skolen har omtrent 200 elever fra 1.-7.trinn.

Ungdomskoletrinnet busses til Spongdal skole på Byneset. Her ble det åpnet et helt nytt skolebygg høsten 2014.

Kulturliv
 Leinstrand songlag
 Byneset Leinstrand skolekorps
 Leinstrand sanitetsforening
 Leinstrand bygdekvinnelag 
 Leinstrand samfunnshus
 Leinstrand idrettslag
 Leinstrand menighet

 Referanser 


Kategori:Strøk i Trondheim